ભારત સરકાર દ્વારા અનુસુચિત જાતિ અને જનજાતિ ઉપર થતાં અત્યાચાર નિવારણ હેતુ એટ્રોસીટી એક્ટ ૧૯૮૯ અમલમાં મુકાયો છે. આમ છતાં છેલ્લા કેટલાક વર્ષનો ક્રાઇમ રેકોર્ડ જોવામાં આવે તો કાયદાથી રક્ષિત કરવામાં આવેલા આ સમાજના લોકો ઉપર અત્યાચારનું પ્રમાણ વધ્યુ છે, ત્યારે આ કાયદાનો સંપૂર્ણ અને કડક અમલ થવો જરૂરી છે, તેમ ડૉ. બાબા સાહેબ આંબેડકર જન્મ જયંતિ મહોત્સવ સમિતિના પ્રમુખ ડી જી અરસોડાએ જણાવ્યુ છે. એલ. એન. પરમાર, અન્ય દલીત આગેવાનોએ તેમજ સમિતિ દ્વારા તારીખ ૨જી એપ્રિલના રોજ ચુકાદાના વિરોધમાં કલેક્ટરને આવેદન પત્ર આપવામાં આવ્યું હતું. બંધારણના દર્શાવેલા સ્વતંત્રતા, સમાનતા અને બંધુતાની ભાવના સંકુચીત બનતી જાય છે જે દેશની અખંડીતતા માટે જોખમરૂપ હોવાનું નકારી શકાય તેમ નથી. ભેદભાવ ભરી માનસિકતા ધરાવતા લોકો દ્વારા સદીઓથી ગરીબ, પછાત લોકો ઉપર વિવિધ પ્રકારે અત્યાચાર આચરે છે. આ પ્રકારના ગુનામાં થતો વધારો દેશ માટે ભયજનક સ્થિતિ પેદા કરે તેમ છે.